cyanic-selkie/wikianc huggingface dataset:
Radio Belle Vallée
De Radio Belle Vallée, kuerz RBV, ass e Lokalradio zu Lëtzebuerg, deen zanter 1992 vu Féiz op der UKW-Frequenz 107 ausgestraalt gëtt. E kann och als Livestream iwwer den Internet empfaange ginn. De Studio ass zu Bieles.
Gesent gëtt déi ganzen Zäit ouni Ënnerbriechung, mä just eng 70 Stonnen d'Woch si vu fräiwëllege Radiosanimateure begleet, de Rescht vum Programm besteet aus verschiddenen thematesch am viraus zesummegesate Museksbléck.
Julien
De Julien ass sonndes mueres op Antenn, mat der Sendung "Hey Du". Dës Emissioun presentéiert verschidde Museksrichtungen an invitéiert Nolauschterer matzemaachen.
Nico
De Mann fir déi gemittlech Kläng. Hie presentéiert 4 Emissiounen an der Woch, dorënner e Wonschconcert mat Lëtzebuerger Musek.
Loïc Juchem
De Loïc ass zanter 2014 am Team vum RBV an elo mat Joer och dee jéngste Speaker. Hie moderéiert all Samschde vu 14 bis 16 Auer "TMM - Talk, Music and More", eng modern Sendung wou alleguer d'Nolauschterer kënne matmaachen, an interessant Theemen an déi aktuellste Musek presentéiert ginn. Bei him an der Sendung ware schonn eng ganz Rëtsch u Perséinlechkeeten: Paul Panzer, Dan Kersch, Andreas Gablier, Corinne Cahen, Jean-Claude Hollerich, Nancy Kemp-Arendt, Anne Faber, Joris, Tommy Schlesser, etc.
Anerer
2018 besteet den RBV Team des Weideren aus dem Liette, Roger, Jacqueline, Benny, Mann, Antonio, Netty Cloclo, Noel, Kevin, René, David, Pierre a Lilly.
Val di Funes
De Val di Funes, op Däitsch Villnöß(er)tal, ass e ronn 20 km laangen Dall an de Südtirouler Dolomitten.
Administrativ läit e gréisstendeels um Territoire vun der Gemeng Funes/Villnöß. Op der Nordsäit vum Dall leien d'Bierger vun der Peitlerkofelgrupp, op der Südsäit déi vun der Guppo delle Odle/Geislergruppe. Deeler vum Dall, déi méi héich leien, si wéinst dem Naturpark Puez-Geisler ënner Schutz gestallt.
Sharpless-Katalog
De Sharpless-Katalog ass eng Lëscht vun 312 HII-Regiounen (Emissiounsniwwelen) mat der Absicht vun enger kompletter Lëscht vun dësen Objeten nërdlech vun der Deklinatioun δ = -27° (hien huet allerdéngs och e puer Niwwelen südlech vun dëser Positioun). Déi éischt Editioun aus dem Joer 1953 (Sh1) hat 142 Objeten, déi zweet a lescht Versioun vun 1959 (Sh2) vum Stewart Sharpless dann 312 Objeten. De Katalog huet och e puer Planetareschen Niwwelen a Supernova-Reschter.
Am Joer 1953 gouf de Stewart Sharpless Mataarbechter vun der United States Naval Observatory, wou hien HII-Regioune vun der Mëllechstrooss op Basis vun der Duerchmusterung vum Palomar Observatory Sky Survey analyséiert a katalogiséiert huet. Aus dëser Aarbecht eraus huet hie seng Kataloge vun HII-Regiounen an zwou Editioune publizéiert, den éischten nach am selwechte Joer mat 142 Niwwelen. Déi zweet an och lescht Editioun gouf 1959 publizéiert a hat dann 312 Niwwelen.
Sharpless-Koordinate vun der éischter Editioun Sh1 hunn op de Stärekataloge vun der Bonner Duerchmusterung oder der Córdoba-Duerchmusterung baséiert. Déi zweet Editioun huet Koordinate vun der Epoch 1900 benotzt.
Am Sh2 hunn e puer Koordinate vun der südlecher Hemisphär Miessofwäichungen vun iwwer enger Bouminutt. Dat kann en Opfanne vun de gesichten Objeten däitlech erschwéieren. Dofir gouf e revisionéierte Katalog mam Numm BFS (Blitz, Fich and Stark) erausginn. Dësen hat 65 nei Objeten, 20 Objete goufen ewechgeholl. Déi meescht vun den Objeten, déi ewechgeholl goufen, waren entweeder schonn opgehollen Niwwelen oder Iwwerreschter.
Déi 312 Vermierker am Sharpless-Katalog iwwerlappen sech heiansdo mat den 110 am Messier-Katalog (M), de 7.840 vum New General Catalogue (NGC), dem Caldwell-Katalog (dee selwer nees eng Ënnerauswiel vun anere Katalogen duerstellt) mat 109 Iwwerlappungen wéi och dem RCW-Katalog. Zäitgenëssesch waren d'Kataloge Gum an RCW, obwuel dës haaptsächlech déi südlech Hemisphär ofdeckten.
Beispiller
Auszuch vu Beispiller vum zweete Sharpless-Katalog aus dem Joer 1958; E Klick op d'Bild liwwert d'Bildbeschreiwung, déi meescht sinn entweeder vun ënnerschiddlechen Amateurastronomen, vun Europäesche Südobservatoire, vun der ESA oder der NASA
High/Low
High/Low ass e lëtzebuergeschen Documentaire vum Jean-Louis Schuller a Sam Blair aus dem Joer 2011.
E gouf fir d'éischt den 21. Januar 2011 gewisen.
Ëm wat geet et am Film?
De Film weist dräi Manner an eng Fra zu Hong Kong a Macau, déi probéieren, mat Glécksspiller zu Räichtum ze kommen, wat nach laang net bei jiddwerengem de Fall ass.
Soss
De Regisseursduo Schuller a Blair hat schonn 2009 zesummen de Kuerzfilm Chungking Dream iwwer d'Awunner vun engem Haus zu Hong Kong gedréint, dee bei der Avant-Première vun High/Low och gewise gouf.
De Film krut 2012 de Lëtzebuerger Filmpräis fir dee beschten Documentaire.
Kritik
Luc Caregari, Woxx: "« High/Low » est un documentaire atypique. Loin des leçons de morale auxquelles nous ont habituées Michael Moore et ses acolytes, mais aussi loin des commentateurs omniscients des documentaires télévisés. Jean-Louis Schuller filme ses sujets avec tendresse et empathie." Josée Hansen, d'Lëtzebuerger Land: "High/Low pourrait être un reportage de télévision, genre Envoyé spécial – et en lisant le résumé, on s'y préparerait presque : deux dépendants, un gagnant et un repenti, la quête de la foi, les charlatans, la solitude, tout cela y est. Mais c'est quand même un film d'auteur. Donc : pas de voix off ou de sous-titre qui nous gave de données statistiques puisées sur Wikipedia, pas de conclusion moralisatrice (bien que le film nous fasse bien comprendre que le jeu, c'est mal). "
Luxemburger Wort: "Le thème choisi est plus complexe qu'il n'y paraît, mais Jean-Louis Schuller et Sam Blair ont su en capter toutes les ambiguïtés. High/Low [...] mérite le détour ainsi que le court-métrage Chungking Dreams réalisé en 2009 par le duo [.] Avec High/Low, le duo étaye ses propos et sa vision des choses. Le documentaire est un cran au-dessus de Chungking Dreams à de nombreux points de vue."
Element (Chimie)
E cheemescht Element besteet aus Atomer mat der selwechter Zuel vu Protonen am Atomkär. Dës Zuel ass déi sougenannt Atomzuel (fr.: nombre atomique; de: Ordnungszahl), a gëtt mat Z notéiert.
D'Atomkäre vun engem bestëmmten Element kënnen eng verschidden Zuel vu Neutronen hunn. Dës 'Variante' vun engem bestëmmten Element ginn als Isotope bezeechent.
Bekannt Elementer sinn de Waasserstoff (Z=1), de Kuelestoff (6), de Stéckstoff (7), de Sauerstoff (8), an och d'Eisen (26), de Koffer (28), d'Sëlwer (47), d'Gold (79), asw.
D'Elementer gi mat Symboler bezeechent, mat deene s'am Periodesystem gefouert ginn.
An der fräier Natur gëtt et 94 Elementer. Weider Elementer, mat enger méi héijer Atomzuel goufe vum Mënsch mat Hëllef vun nukleare Reaktiounen (duerch Fusioun vu méi liichten Atomer) produzéiert. Bis elo (Stand 2012) goufen 118 Elementer festgestallt.
Geschicht
Déi griichesch Philosophen Empedokles Thales, Anaximander, Anaximenses an den Heraklit hunn am 6. Joerhonnert v. Chr. de Begrëff "Element" definéiert als ee vun de véier Grondstoffer (Äerd, Waasser, Loft a Feier), aus deenen d'Welt besteet. Fir d'Alchimiste waren et méi wéi just 4 Elementer, si hunn och nach Schwiefel, Quecksëlwer, a Salz als Elementer ugesinn. Eréischt de Joachim Jungius (1642) an de Robert Boyle (1661) hunn eng naturwëssenschaftlech Definitioun opgestallt déi op Experimenter baséiert huet.
Nom Lavoisier "sinn d'cheemesch Elementer Grondstoffer, déi mat cheemesche Methoden net weider zerluecht kënne ginn". De selwechte Wëssenschaftler huet 1789 eng éischt Tabell mat 21 Elementer opgestallt. De Jöns Jakob Berzelius huet 1811 d'Symboler agefouert mat deenen och nach haut d'Elementer bezeechent ginn. Den Dmitri Iwanowitsch Mendelejew huet 1869 säi Periodesystem vun den Elementer mat 63 Elementer presentéiert.
Andeelung
Elementer kennen no hiren Eegenschaften a verschidde Gruppen ënnerdeelt ginn:
Déi kënschtlech Elementer hu keng laang Liewenszäit an et ass dohier net sécher (duerch Experimenter bewisen) zu wat fir enger Grupp se gehéieren.
Nicolas Clasen (Dokter)
Dokter an der Stad
De Nicolas Clasen, deem säi Papp, de Guillaume Clasen, Geschäftsmann an der Stad war, huet zu Turin Medezin studéiert an ass do am Mäerz 1813 als Dokter zougelooss ginn, mat enger Thees iwwer d'Wierkung vun der Keelt op d'Physiologie vum Mënsch. Dono ass hien an déi franséisch Arméi agetrueden. Déi huet hien 1816 verlooss a sech zu Lëtzebuerg an der Stad als Dokter niddergelooss. 1823 krut hien och seng Zouloossung als Chirurg.
1820 war de Clasen Member vun der "Commission médicale" ginn. Vun 1821 u war hie Sekretär a vum Juni 1831 u President vun dëser Kommissioun. An där Funktioun hat hien eng wichteg Roll wärend der Cholera-Epidemie an der Stad am Joer 1832 ze spillen. Ënner anerem huet hien dat zivilt Cholera-Lazarett, dat am Justizpalais ageriicht gi war, geleet.
Am September 1835 huet de Gemengerot vun der Stad hien zum "médecin des hospices civils" ernannt, eng Charge, déi him en Nieweverdéngscht vu ronn 141 Gulde pro Joer abruecht huet.
Conseiller de Régence
Vum Februar 1840 bis den Dezember 1841 war de Clasen Conseiller de régence, Conseiller supérieur médical bei "Régence" vum Land, d.h. bei der Landesregierung; hie war speziell fir d'Gesondheetswiesen zoustänneg.
Kantonaldokter
Well keen aneren Dokter dofir zur Verfügung stoung, gouf de Clasen a senger Funktioun als Member vum Collège médical am Februar 1843 provisoresche Kantonaldokter vum Kanton Capellen.
Bibliothecaire vun der Stad Lëtzebuerg
Nieft senger Charge als Dokter war de Clasen vun 1818 u bis zu sengem Doud Bibliothecaire vun der Stad Lëtzebuerg. 1846 huet hien de Katalog vun dëser Bibliothéik, déi als Virleefer vun der staatlecher Nationalbibliothéik gëllt, publizéiert.
Säin Nofollger als Bibliothecaire war den Antoine Namur, Historiker a Professer am Athenäum, deen zënter dem Februar 1840 mam Clasen senger Duechter Marie Jeanne Susanne (Jenny), gebuer den 1. Juli 1819 an der Stad, bestuet war.
Grënnungsmember vun der archeologescher Gesellschaft
De Clasen war Grënnungsmember vun der sougenannter archeologescher Gesellschaft, der Société pour la recherche et la conservation des monuments historiques, déi sech am Mäerz 1844 provisoresch an am September 1845 definitiv konstituéiert huet.
Eng Strooss
D'Stad Lëtzebuerg huet dem Nicolas Clasen eng Strooss um Kierchbierg dediéiert : d'Rue Dr Nicolas Clasen. Si verbënnt d'Rue Edward Steichen mat der Rue Joseph Leydenbach.
Angela Zambon
D'Angela Zambon huet hir international Sportscarrière 2009 ugefaangen. Si war am Kader vun der Lëtzebuergescher Dammen-Volleyballnationalekipp.
Ruisseau du Passage
De Ruisseau du Passage ass eng belsch Baach an der Gemeng Jalhay an der Provënz Léck. Et ass e rietsen Niewefloss vum Wayai.
Saint-Maurice-aux-Forges
Saint-Maurice-aux-Forges ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Pihem
Pihem ass eng franséisch Gemeng am Departement Pas-de-Calais an der Regioun Hauts-de-France.
Burgundesche Krees
De Burgundesche (Räichs)krees (fr: Cercle de Bourgogne, nl.: Burgondse Kreits oder Kring) ass ee vun den zéng Räichskreesser an déi d'Hellegt Réimescht Räich duerch de Keeser Maximilian I. 1500, resp. 1512 agedeelt gi war.
Den Territoire bestoung aus zwéin Deeler, déi däitlech ausernee louchen: am Süden d'Fräigrofschaft Bourgogne an am Norden déi sougenannt Burgundesch Nidderlanden. Den Norddeel huet sech gréisstendeels mam Territoire vun den haidege Beneluxstaate gedeckt. Ausname waren d'Prënzbistum Léck an d'Herzogtum Limburg, déi allebéid zum Nidderrhäin-Westfälesche Krees gezielt goufen.
Am 17. Joerhonnert gouf de Krees, wéi déi nërdlech Provënze vun den Nidderlande sech vun den Habsburger onofhängeg gemaach hunn, an och duerch d'Expansioun vu Frankräich ënner dem Louis XIV., staark verklengert.
Burgundeschen Traité an Iwwergang u Spuenien
1548 koum et um Reichstag zu Augsburg zum Burgundeschen Traité, no deem de Krees zwar der ieweschter Herrschaft duerch d'Räich entzu gouf, mä d'Räich sech weiderhi verflicht huet, en ze schützen. Als Konterpartie sollt e méi Stieieren (sougenannte Reichsumlagen bezuelen. Ausserdeem goufe verschidden Territoiren, déi bis dohin zum Nidderrhäin-Westfälesche Krees gehéiert an an der Tëschenzäit an de Besëtz vun den Habsburger komm waren, dem Burgundesche Krees (als Deel vum Herzogtum Burgund) attribuéiert:
1556 huet de Keeser Karel V., deem d'Burgundesch Nidderlanden gehéiert hunn, ofgedankt, an decidéiert datt se u säi Jong Philipp II., an domat déi spuenesch Habsburgerlinn, fale sollten.
Verloschter u Frankräich
Mat den Utrechter a Rastatter Friddenstraitéën, 1713/14, goung de Rescht vun de Spueneschen Nidderlanden un Éisträich, an d'Gebitt gouf ewell Éisträichesch Nidderlanden genannt.
Enn vum 18. Joerhonnert
Géint d'Enn vum Räich bestoung de Burgundesche Krees deemno just nach aus Mechelen, Lëtzebuerg, Geldern, Hainaut, Flandern, Tournai, Namouer a Brabant (mat Antwerpen a Limburg). Mam Fridde vu Campo Formio 1797 goungen dës Gebidder all u Frankräich.
Jean Werner
De Jean Werner, gebuer de 26. Juli 1941 an der Stad Lëtzebuerg a gestuerwen den 22. Oktober 2017, war e lëtzebuergesche Jurist a Botaniker.
De Jean Werner war e Spezialist vun de Moosplanzen (Bryophyten). Hien huet ronn 100 wëssenschaftlech Aarbechten iwwer den Inventaire, d'Kartéierung an d'Rout Lëschte vun de Mooser zu Lëtzebuerg an och an Däitschland an a Frankräich publizéiert.
Hie war Member vun der Section des sciences vum Institut grand-ducal. Vun 1985 bis 2002 war hie Vizepresident vun der Société des naturalistes luxembourgeois.
De Jean Werner war mat der Marie-Louise Braun bestuet a Papp vun zwee Kanner. Hie war de Jong vum Pierre Werner.
Studien a Beruff
No sengem Studium am Droit huet de Jean Werner eng kuerz Zäit als Affekot an duerno bis zu senger Pensioun an enger Bank zu Lëtzebuerg geschafft.
Daria Nicolodi
D'Daria Nicolodi, gebuer den 19. Juni 1950 zu Florenz a gestuerwen de 26. November 2020 zu Roum, war eng italieenesch Schauspillerin an Dréibuchautorin.
Si ass d'Mamm vun der Schauspillerin Asia Argento.
Genter Altor
De Genter Altor (och Veréierung vum mystesche Lamm (Adoration de l'agneau mystique) oder D'Lamm vu Gott (Het Lam Gods) genannt, ass e Retabel aus dem fréie 15. Joerhonnert an der St.-Bavo-Kathedral zu Gent.
De Retabel besteet aus 12 hëlzene Panneaue mat Uelegbiller drop. En ass sou gebaut, datt d'Säitepanneauen, déi mat Jarnéiere festgemaach sinn, de mëttelsten Deel, wéi Klapplueden, bedecke kënnen, an domat d'Biller déi soss hannendru sinn, ze gesi sinn. Fréier war et sou, datt den zentralen Deel vum Altor just sonndes oder op Feierdeeg gewise gouf, an de Rescht vun der Woch zougeklappt war.
Den Altor mëscht Stilelementer vun der Gotik, der byzantinescher an der romanescher Konscht a bréngt gläichzäiteg eng nei Approche vun der Konscht zum Ausdrock, an där déi mëttelalterlech Idealiséierung enger geneeër Observatioun vun der Natur Plaz mécht, absënns bei de Gesiichter (kuckt z. B. d'Engelen, déi all prezis individuell Portraiten ze si schéinen).
Op de bausseschte Panneauen ass am ieweschten Deel d'Verkënnegung vum Maria ze gesinn. Déi ënnescht sinn zum Deel a Grotéin gemoolt, fir stenge Statuen ze imitéieren, déi den hellege Jang den Deefer an de hellege Jang den Evangelist duerstellen. Lénks a riets ass d'Koppel ofgemoolt, déi den Altor gestëft huet, de Joost Vijdt a seng Madame, d'Lysbette Borluut. Wann den Altor opgeklappt ass, gesäit een am mëttelsten Deel de Christus als Kinnek, d'Muttergottes an de Jang den Deefer. Lénks a riets dovu sinn Engelen, déi Sangen a Musek spillen, an, um rietsen a lénkse Bord vun de Klapp-Panneauen, den Uedem an d'Éiv. Den ënneschten Deel vum zentrale Panneau weist d'Ubiede vum Lamm vu Gott, mat Gruppe vu Leit ronderëm, oder um Wee dohin. Uewendriwwer schwieft den hellege Geescht.
De Genter Altor gëllt, zënter e geschaf gouf, als eent vun de Meeschterwierker vun der nordeuropäescher Konscht. E war méi wéi eemol bal zerstéiert ginn, sief et duerch Feier, oder an de Reliounskricher. Am Éischten, wéi och am Zweete Weltkrich, gouf e vun den Däitsche geklaut. 1945 hunn d'Monuments Men vun der amerikanescher Arméi den Altor an enger Salzgrouf zu Altausee, mat villen anere geklaute Konschtwierker, déi do verstoppt waren, an op een Hoer zerstéiert gi wieren, erëmfonnt. Ee Panneau war 1934 vun engem onbekannten Déif gestuel ginn, a gouf 1945 mat enger Kopie ersat. De geklaute Panneau spillt am Albert Camus sengem Roman La Chute eng net onwichteg Roll.
Zënter 1986 gëtt de Genter Altor net méi an der Kathedral selwer, mä an hirem Baptisterium versuergt, dee speziell geséchert ass. Am Oktober 2012 huet de KIK/IRPA mat Restauréierungsaarbechte vum Altor ugefaangen, déi bis 2020 dauere sollen.
We Might as Well Fail
We Might as Well Fail ass e lëtzebuergeschen Museksdocumentaire vum Govinda van Maele. E gouf fir d'éischt den 30. Abrëll 2011 um Festival Discovery Zone gewisen.
Ëm wat geet et am Film?
De Film dokumentéiert am Summer 2008 sechs lëtzebuergesch Rockbands, Tvesla, Black-Out Beauty, Miaow Miaow, Mutiny on the Bounty, Eternal Tango an dEFDUMp, um schwéiere Wee no uewen...
Soss
Ursprénglech war de Film och als Rocdoc bekannt.
We Might as Well Fail war an der Kategorie "Beschten Documentaire" beim Lëtzebuerger Filmpräis 2012 nominéiert.
De Film gouf um Filmfestival vu Kaunas a Litauen an um Filmfestival vun Espinho a Portugal gewisen.
Geert Müller-Gerbes
De Geert Müller-Gerbes, gebuer den 18. September 1937 zu Jena a gestuerwen den 22. November 2020 zu Bonn, war en däitsche Journalist an Televisiounsmoderator.
Carrière
De Müller-Gerbes huet no sengem Abitur e Stage bei der Heidenheimer Zeitung gemaach. Dono huet hien op der FU Berlin Geschicht, Soziologie an Droit studéiert an no sechs Joer säi Studium ofgebrach. Hien huet dono fir IBM (Pressebüro), den Tagesspiegel, de RIAS an den SFB geschafft.
1969 gouf hie Porte-parole vum däitsche Bundespresident Gustav Heinemann (bis 1974). Dono huet hie kuerz fir den däitsche Ministère fir Jugend, Famill a Gesondheet als Pressespriecher geschafft, ier en 1976 zu Bonn Däitschlandkorrespondent vum däitschsproochegen RTL Radio gouf. 1984 war er zousätzlech Chefkorrespondent fir den däitschen RTL-Radio a kuerz drop Televisiounsprogramm.
Vun 1985 huet hien op RTL plus d'Talkshow Bonnfetti moderéiert a vun 1988 bis 1992 Die Woche – Menschen im Gespräch. Vun 1992 bis 1999 huet hien d'Konsumenteschutzemissioun Wie bitte?! geleet. Dono huet hien nach e Joer d' WDR-Talkshow ko-moderéiert, a sech dunn an d'Privatliewen zeréckgezunn.
De Geert Müller-Gerbes huet dunn nach 2003 respektiv 2004 zwee Kannerbicher publizéiert, a geleeëentlech Manifestatioune moderéiert.
Hie war bestuet a Papp vu véier Jongen.
Sainte-Pôle
Sainte-Pôle ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Melen
Melen ass eng belsch Uertschaft an der Gemeng Soumagne an der Provënz Léck um Plateau de Herve.
Bis zu der belscher Gemengereform vun 1977 war Melen en eegestänneg Gemeng.
Verkéier
Melen läit laanscht d'Autobunn A3-E40 déi vu Bréissel op déi däitsch Grenz bei Oochen féiert a laanscht N3. Fréier war d'Uertschaft mat senger Gare iwwer d'Linn 38 un dat belscht Eisebunnsnetz ugeschloss.
Euphrat
Den Euphrat, Algriichesch: Εὐφράτης - Euphrátēs, Arabesch: al-Furāt, Kurdesch: Firat, Tierkesch: Fırat, ass de gréisste Stroum a Westasien.
En huet eng Längt vun 2.736 km; zielt ee säi längste Quellfloss, de Murat, mat derbäi, sinn et der 3.380. De Karasu ("Schwaarzt Waasser") ass deen anere Quellfloss. Déi zwéin hunn hiren Urspronk an der Tierkei an den Taurus-Bierger a lafen zimmlech parallel Richtung Westen. Am Keban-Barrage (675 km²; 31 km³) vereenege se sech zum Euphrat. Dono leeft de Stroum duerch de Karakaya-Barrage (268 km²; 9,58 km³), den Atatürk-Stauséi (817 km²; 48,7 km³) an d'Euphrat-Staustuf Birecik (1,2 km³). Den ieweschte Laf vum Floss markéiert déi historesch Grenz têscht Klengasien a Mesopotamien. Dono leeft den Euphrat duerch Syrien, den Tischrin-Barrage mam Assad-Stauséi, an a südësltecher Richtung duerch den Irak mam Haditha-Barrage (500 km²; 6,4 km³). Do vereenegt e sech mam Tigris zum Schatt al-Arab, deen an de Persesche Golf leeft.
Gare Pepinster
D'Gare Pepinster ass eng Gare vun der SNCB zu Pepinster, op der Eisebunnsstreck Léck-Oochen, um p.k. 20,252 tëscht der Gare vun Nessonvaux an där vu Verviers. Et ass eng Käilgare a läit tëscht der Linn 37 an der Linn 44 vun där s'en Terminus ass.
D'Gare vu Pepinster ass 1843 opgaange wéi d'Weserstreck a Betrib geholl gouf. Et war en hëlzent Gebai dat eréischt 1888 mat engem stenge Bau ersat gouf. Dat Gebai war en Zeie vum wirtschaftlechen Opschwonk an der Géigend. D'Eisebunn war voll am Lafen a Pepinster, dat net wäit vu Verviers ewech louch war eng wichteg Gare fir d'Verbindung Däitschland-Spa-Lëtzebuerg. Et war e grousse Bau aus Hasteng a rouden Zillen mat engem héije géien Daach dee mat Leeë gedeckt war. Op der hënneschter Säit wat eng Glashal, déi d'Marquisen op den zwéi Quaie matenee verbonnen huet.
1944 géint Enn vum Krich hat d'Wehrmacht d'Gare a Brand gestach an nëmmen en Deel vun der Glashal hat d'Feier iwwerlieft. Et huet du bis 1952 gedauert bis datt eng nei Gare gebaut gouf. Déi nei Gare an L-Form gouf op de Fëllementer vun där aler opgeriicht. D'Glashal iwwerdeckt d'Entréeë vun den Unterführungen. Se gouf 1989 als Monument klasséiert a gouf am Joer 2000 komplett restauréiert.
Paul Henreid
De Paul Henreid, gebuer als Paul Georg Julius Freiherr von Hernried den 10. Januar 1908 zu Triest deemools Éisträich haut Italien a gestuerwen den 29. Mäerz 1992 zu Santa Monica a Kalifornien, war en éisträichesch-US-amerikanesche Schauspiller a Filmregisseur.
De Paul Henreid huet Schauspill zu Wien am Max-Reinhardt-Seminar studéiert. Hien ass zu Wien am Theater opgetrueden duerno och nach zu London an zu New York.
Hie krut am Ufank vun den 1930er Jore seng éischt Rollen an däitschen an an éisträichesche Filmer. Wéinst dem Nationalsozialismus ass hien 1935 an England an duerno an d'USA emigréiert.
Bedeitend Filmer an deene hie matgespillt huet sinn: Now, Voyager (1942) vum Irving Rapper, Casablanca (1942) vum Michael Curtiz an The 4 Horsemen of the Apocalypse (1962) vum Vincente Minnelli.
Eugène Poubelle
Säi Familljennumm ass op Franséisch de Synonym fir Dreckskëscht ginn.
Liewen
De Poubelle huet Droit studéiert an dee Studium mat enger Promotioun ofgeschloss. Dono huet hien op den Universitéite vu Caen, Grenoble an Toulouse Coursë gehalen. Am Abrëll 1871 gouf e vum Adolphe Thiers zum Préfet vum Departement Charente ernannt. Méi spéit gouf hie Préfet vun den Departementer Isère, Corse, Doubs a Seine. D'Departement Seine bestoung deemools aus der Stad Paräis an hirer Banlieue.
Fir déi hygienesch Verhältnesser zu Paräis ze verbesseren, huet de Poubelle de 24. November 1883 en Dekret publizéiert, deen d'Proprietäre vun Haiser verflicht huet, hire Locatairë Behälteren, déi een zoumaache kann, zur Dispositioun ze stellen. An deene Behältere sollten d'Locatairen de Knascht aus hirem Stot versuergen, éier en agesammelt gouf. Glas, Schierbele vu Parzeläin a Schuele vun Austeren hu misse getrennt gesammelt ginn.
Dësen Dekret ass am Ufank op Widderstand bei der Paräisser Bevëlkerung gestouss. Den 22. Februar 1884 huet de Gemengerot vu Paräis Positioun dozou geholl an de Poubelle gefrot, säin Text eng Grëtz z'änneren. De 7. Mäerz 1884 huet de Poubelle den definitiven Dekret ënnerschriwwen. 1894 huet hien e weideren Dekret erlooss, deen d'Hygiène verbessere sollt, nämlech, datt Hausproprietairen dozou verflicht goufen, hir Gebaier un d'Kanalisatioun unzeschléissen.
Vun 1896 bis 1898 war de Poubelle franséischen Ambassadeur beim Hellege Stull. Seng Pensioun huet hien am Departement Aude verbruecht, wou seng Fra Gabrielle Lades-Gout hierkoum. Hie gouf no sengem Doud, 1907, zu Carcassonne begruewen.
Brunello di Montalcino
Brunello di Montalcino ass zanter 1980 en DOCG (Garantéiert Originnbezeechnung) fir rout Wäiner aus der Provënz Siena an der Toskana, déi aus Wéngerten op den Hiwwelen ëm Montalcino kommen. Déi ennzeg autoriséiert Rief ass de Brunello eng regional Varitéit vum Sangiovese der Haaptriefzort aus der Toskana. D'Wéngerte leien op leemege Biedem déi mat fielsegem Gestengs duerchsat sinn an déi do Galestro genannt ginn. D'Klima ass temperéiert.
Sally Barthel
D'Sally Barthel, gebuer de 7. Mee 1982, ass eng lëtzebuergesch Volleyballspillerin.
D'Sally Barthel huet hir international Sportscarrière 2011 ugefaangen. Si war am Kader vun der Lëtzebuergescher Dammevolleyballnationalekipp.
The Moon Is Down
The Moon Is Down ass en US-amerikanesche Krichsfilm vum Irving Pichel aus dem Joer 1943 no engem Roman vum John Steinbeck.
Brunello di Montalcino
D'Wäiner däerfen eréischt no fënnef Joer Lagerung (sechs fir de Riserva), dovun zwee a Holzfässer, op de Maart kommen. Si hunn a staarke Geschmaach mat vill Corps an hale sech bei gudder Lagerung ganz laang.
D'DOC Rosso di Montalcino gëtt fir Wäiner gebraucht déi aus de selwechte Wéngerte kommen, déi awer schonn no engem Joer Lagerung kënnen an den Handel kommen.
The Moon Is Down
Ëm wat geet et am Film?
Déi Däitsch besetzen am Zweete Weltkrich eng kleng norwegesch Stad. No an no kënnt et zu Reiwereien an et gëtt Doudeger op béide Säiten…
Parenty
Parenty ass eng franséisch Gemeng am Departement Pas-de-Calais an der Regioun Hauts-de-France.
The Impostor (Film 1944)
The Impostor ass en US-amerikanesche Krichsfilm vum Julien Duvivier aus dem Joer 1944.
Wiesthal
Wiesthal ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Partenstein.
The Impostor (Film 1944)
Ëm wat geet et am Film?
Am Juni 1940 kann de Clément aus dem Prisong entkommen. Hie flücht ënner falschem Numm mat de Pabeiere vun engem gefalene Sergeant…
Wiesthal
Uertschaften
Wiesthal ass an zwou Urtschaften agedeelt:
Hubert van Eyck
Den Hubert (och: Hubertus oder Huybrecht) van Eyck, gebuer ëm 1366, vläicht zu Maaseik, a gestuerwen den 18. August oder 18. September 1426, war e Moler aus de Südlechen Nidderlanden (Flandern), an de grousse Brudder vum Moler Jan van Eyck.
Hie kënnt aus enger Molerfamill. Vun him ass d'Bild De drie Maria's aan het graf ("Déi dräi Mariae beim Graf"), dat haut am Museum Boijmans Van Beuningen zu Rotterdam ze gesinn ass.
Dat bekanntst Konschtwierk, mat deem hien a Verbindung steet, ass awer de Genter Altor (och: Het Lam Gods oder L'adoration de l'agneau mystique genannt), dat hien zesumme mat sengem Brudder Jan, wann net gemoolt, dann op d'mannst entworf a vläicht och ugefaangen huet.
Waasserhaus (Kino)
DWaasserhaus ass e Kino zu Munneref am Domaine thermal, dee mat engem Bistrot kombinéiert ass, an deen de 17. Oktober 2012 seng Dieren opgemaach huet.
Weliko Tarnowo
Weliko Tarnowo (Bulgaresch Велико Търново ass d'Haaptstad vu Bulgarien (1185-1393) an huet ronn 73.000 Awunner (Stand 2011) . An der Stad gëtt et eng Universitéit aus dem Joer 1963 a verschidden aner Universitéiten, Héichschoulen, Theater, Muséeën a Kulturariichtungen.
Waasserhaus (Kino)
De Kino ass mat engem 2K-Digitalprojekter an enger 7.1 Tountechnologie ekipéiert. Den Ecran ass 7,5 m breet, an et ass Plaz fir 54 Spectateuren.
E gëtt vum Caramba-Grupp bedriwwen.
De 5. September 2017 gouf et op den Zousazinventaire vun de klasséierte Monumenter agedroen.
Gratis ëffentlechen Transport zu Lëtzebuerg
De gratis ëffentlechen Transport zu Lëtzebuerg gëllt zanter dem 29. Februar 2020 op sämtleche Linne vum ëffentleche Persounentransport zu Lëtzebuerg.
Geschicht
De gratis ëffentlechen Transport stoung ë. a. am Walprogramm vun der DP, LSAP an déi gréng am Virfeld vun de Chamberwalen 2018. No de Walen huet de Premier Xavier Bettel Enn November 2018 d'Aféierung vum gratis ëffentlechen Transport zu Lëtzebuerg ugekënnegt. Am Januar 2019 huet den Transportminister François Bausch dunn den Datum fir d'Aféierung vun der Gratuitéit op den 1. Mäerz 2020 annoncéiert.
De facto war awer den 29. Februar 2020 deen éischten Dag, wou déi nei "Tariffer" gegollt hunn.
"Gratis" ass den Transport natierlech just fir d'Passagéier. D'Exploitatioun vum ëffentlechen Transport zu Lëtzebuerg huet 2019 ronn 540 Milliounen Euro kascht (dovu ware virum Gratis-Maachen 41 Milliounen duerch de Verkaf vun Tickete gedeckt). 2022 waren dofir 689,9 Milliounen Euro am Budget virgesinn, an 2023 waren et der 799,7 Milliounen.
Gültegkeet
D'Fueren an der 1. Klass am Zuch ass weiderhin ze bezuelen. Annerhalleft Joer nom Aféiere vum Gratistransport gouf festgestallt, datt ronn 295.000 Persounen an där Period an der 1. Klass gefuer sinn, wat dem CFL ronn 414.000 Euro abruecht huet.
Well d'Gratuitéit nëmmen zu Lëtzebuerg gëllt, muss deemno op de Buslinnen, déi iwwert d'Landesgrenzen erausfueren, den auslänneschen Deel vun der Streck bezuelt ginn. An engem Pilotprojet, an Zesummenaarbecht mat der Gemengecommunautéit vu Cattenom, gouf 2022 op enger Buslinn tëscht Roussy-le-Village an der Stad Lëtzebuerg, d'Gratuitéit vun der Grenz bis op Roussy festgehalen.
Appreciatioun
D'Eisebunnergewerkschaft Syprolux ass der Meenung, dat Ganzt wier ze fréi agefouert ginn: Et missten am Eisebunnsberäich nach a Punkto Infrastruktur a Material, wéi och am operative Beräich grouss Investitiounen an Aarbechte gemaach ginn, éier d'Leit kéinte motivéiert ginn, op den ëffentlechen Transport ëmzeklammen.
Verschiddentlech gouf ervirgestrach, datt déi Moossnamen, wa se schonn net méi Leit dozou beweegt, hiren Auto fir den ëffentlechen Trasport ze tauschen, se op d'mannst am Ausland zu engem positiven Image bäidroe géif, a Lëtzebuerg mat eppes anescht an d'Gespréich brénge géif, wéi just als Finanzplaz.
Coelostat
Eng besonnesch reusséiert Konstruktioun ass de Jensch-Coelostat. Deen no sengem Erfinder Alfred Jensch genannte Coelostat huet de Virdeel, datt de ganzen Himmel kann observéiert ginn, ouni datt sech déi béid Spigele géigesäiteg Schiet maachen. D'Astellung vun Himmelspositiounen a vun Deklinatioun a Rektaszensioun ass op déi selwecht Manéier méiglech wéi bei enger gewéinlecher Teleskopmontéierung.
Heliostaten  an Siderostaten hunn déi selwecht Aufgab wéi de Coelostat. Well si awer nëmme mat engem eenzege Spigel schaffen, dréint sech d'Bild vun der Sonn an der Brennfläch vum Observatiounsinstrument.
Parux
Parux ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Lucile Saint-Simon
D'Lucile Saint-Simon gebuer den 19. Oktober 1932 zu Corbeil-Essonnes ass eng franséisch Schauspillerin.
Si ass mam Schauspiller Georges Rivière bestuet.
Troyon (Meuse)
Troyon ass eng franséisch Gemeng an der Meuse an der Regioun Grand Est.
D'Uertschaft läit am Parc naturel régional de Lorraine.
Norma Zambon
D'Norma Zambon, gebuer den 29. Mee 1978 zu Esch-Uelzecht, ass eng lëtzebuergesch Beachvolleyballspillerin.
Si ass Member vum Escher Volleyballclub (EVBC). D'Zambon representéiert Lëtzebuerg an de Collaboratioune mat der Jeanne Schneider an der Anne Grethen op internationalem Niveau (Stand: 2017).
Cam Gigandet
De Cameron Joslin „Cam“ Gigandet, gebuer de 16. August 1982 zu Tacoma am Bundesstaat Washington ass en US-amerikanesche Schauspiller.
Krater
Als Krater bezeechent een:
NGC 2748
Den NGC 2748 ass eng Spiralgalaxis mat ausgedeente Stäregenesisgebidder vum Hubble-Typ Sbc am Stärebild Camelopardalis um nërdleche Stärenhimmel. Si ass ronn 67,5 Millioune Liichtjoer vun eiser Mëllechstrooss ewech an huet e Scheiwenduerchmiesser vun zirka 60.000 Liichtjoer. D'Galaxis huet eng Wénkelausdeenung vun 3,1' × 1,1' an eng visuell Magnitude vu +11,5 mag;.
Den Objet gouf den 2. September 1828 vum John Herschel entdeckt.
Tanconville
Tanconville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Address Unknown
Address Unknown ass en US-amerikanesche Film vum William Cameron Menzies aus dem Joer 1944.
Ëm wat geet et am Film?
Virum Zweete Weltkrich liewen de Martin Schulz an de Max Eisenstein als Emigranten an den USA. De Martin Schulz geet awer erëm zeréck an Däitschland a gëtt Member vun der Nationalsozialistescher Partei…
Conservatoire national des arts et métiers
Geschicht
D'Schoul gouf 1794 vum Henri Grégoire gegrënnt a gehéiert zu de sougenannte grands établissements.
Neuhütten (Main-Spessart)
Neuhütten ass eng Gemeng am ënnerfränkesche Landkrees Main-Spessart a Member vun der Verwaltungsgemeinschaft Partenstein.
Leulinghem
Leulinghem ass eng franséisch Gemeng am Departement Pas-de-Calais an der Regioun Hauts-de-France.
Hallo, Fräulein!
Hallo, Fräulein! ass en däitsche Film vum Rudolf Jugert aus dem Joer 1949.
Ëm wat geet et am Film?
D'Studentin Maria huet d'Iddi fir eng Musekshow. Den Tom Keller an de Walter Reinhardt hëllefen hir déi Show ze realiséieren
CR133
Den CR133 ass e Chemin repris am Kanton Gréiwemaacher. Et ass eng Verbindungsstrooss vu Wecker a südëstlecher Richtung bis op de Schorenshaff.
Den CR133 ass ronn 1,6 km laang.
Stäil vu Gibraltar
Den Numm deen näischt mat Gibraltar am Süde vu Spuenien ze dinn huet, ass eng Deformatioun vum baskesche Wuert Chibaltarem oder no aneren Auteuren och Xibaltarre, wat sengersäits eng Deformation vum Baskesche fir Salvatorem ass a sech op en Hellegtum op der Kopp vu Saint-Sauveur just niewendru bezitt. Déi Kopp läit an engem Quartier, deen ale Kadasterpläng no fréier Lindux geheescht huet, en Numm deen no an no an de Vergiess geroden ass.
De Stäil besteet aus zwéin Deeler. Den ënneschten ass e ronne Sockel mat enger Wandrous. Driwwer steet den eigentleche Stäil mat engem diskusfërmege Kappstéck. Et ass e fréiere Grafsteen dee vum Kierfecht vum Nopeschduerf Sorhapure kënnt.
La Caille (Moundkrater)
De La Caille ass en Aschlagkrater am Südweste vun der viischter Moundsäit, ëstlech vum Mare Nubium, nordëstlech vum Krater Purbach an nordwestlech vum Krater Blanchinus. De Kraterrand ass staark erodéiert an den Zentrum flaach.
De Krater gouf 1935 vun der I.A.U. offiziell nom franséischen Astronom Nicolas Louis de Lacaille genannt.
Ensisheim (Meteorit)
De Meteorittefall vun Ensisheim ass ee vun den eelste gesécherte Meteorittefäll an Europa, vun deem nach Meteorittematerial disponibel ass.
Am Virmëtteg vum 7. November 1492 war en 127 kg schwéiere Steemeteorit mat héijer Vitess an d'Äerdatmosphär agetratt. De Meteorit hat eng grouss Liichtspuer iwwer den Himmel gezunn, a war mat Gedonner an der Géigend vun der elsässesche Stiedchen Ensisheim op e Feld geschloen.
D'Erreegnes gouf vu ville Bierger observéiert, ënner hinnen och den Zeechner Albrecht Dürer, dee seng Andréck op enger faarweger Zeechnung festgehalen hat. De Fall hat groussen Intressi bei der Populatioun. De Sebastian Brant hat e Fluchblat publizéiert mat engem Bericht iwwer de Meteor.
Den däitsche Kinnek Maximilian I. war eegens ugereest, fir méi iwwer den Donnersteen ze wëssen a Geriicht driwwer ze halen. Well hien däiwelech Muechten dra gesinn huet, hat hien de Meteorit a Kette leeën an an der Parkierch ophänke gelooss.
Am Laf vun der Zäit goufen ëmmer nees Stécker vum Meteorit erofgeschloen, déi haut a Museeën an a Sammlunge sinn. E Reschtstéck vu 55,75 kg ass am Musée Palais de Régence zu Ensisheim ze gesinn.
NGC 137
Den NGC 137 ass eng lënsefërmeg Galaxis am Stärebild Pisces.
Den Objet gouf den 23. November 1785 vum däitsch-britteschen Astronom Friedrich Wilhelm Herschel entdeckt.
Val-et-Châtillon
Val-et-Châtillon ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Eosentomon umbrosum
D'Eosentomon umbrosum ass eng Proturenaart (Beentaaschter) aus der Gattung Eosentomon an der Famill vun den Eosentomidae. Se gouf 2001 vum polneschen Zoolog Andrzej Szeptycki beschriwwen.
Et ass eng Aart déi als endeemesch zu Lëtzebuerg ugesi gëtt.
Dieter Scholl
Den Dieter Scholl, gebuer den 28. Januar 1969, ass en däitsche Volleyballtrainer.
Anne Grethen
D'Anne Grethen, gebuer den 13. Juli 1987 oder 1978 zu Esch-Uelzecht, ass eng lëtzebuergesch Beachvolleyballspillerin, an och Volleyball- an Tennisspillerin.
Wëssenschaftler
. Wëssenschaftler si Leit, déi sech haaptberufflech a methodesch mat der Wëssenschaft an hirer Weiderentwécklung beschäftegen.
Dieter Scholl
De Scholl ass de den Haapttrainer vun der lëtzebuergescher Härevolleyballnationalekipp (Stand: 2018), ,.
Wëssenschaftler
Am Reegelfall hu Wëssenschaftler eng ofgeschlossen Héichschoulbildung a schaffen als Fuerscher, heefeg och als Universitéitsprofesser.
Anne Grethen
Si ass Member vum Escher Volleyballclub (EVBC). D'Anne Grethen huet Lëtzebuerg zesumme mat der Norma Zambon op internationalem Niveau am Beachvolleyball vertrueden.
Ride Beyond Vengeance
Ride Beyond Vengeance ass en US-amerikanesche Film vum Bernard McEveety aus dem Joer 1966 no engem Roman vum Al Dewlen.
Wëssenschaftler
Genee sou wéi een d'Wëssenschaften a verschidde grouss Beräicher wéi ënnerdeelt, kënnen och déi wëssenschaftlech schaffend Leit den analoge Beräicher zougeschriwwe ginn.
Ride Beyond Vengeance
Ëm wat geet et am Film?
De Jonas Trapp, dee virun 11 Joer säin Duerf verlooss hat, gëtt kuerz viru sengem Duerf iwwerfall a kritt all säi Geld geklaut…
Soss
De Film ass a Frankräich op DVD erauskomm mat engem Commentaire vum Filmkritiker Patrick Brion.
Anne Grethen
An der Saison 2006/07 war si am Kader vun der Lëtzebuergescher Dammevolleyballnationalekipp.
Wëssenschaftler
Déi wichtegst Institutiounen, op deene Wëssenschaftler schaffen, sinn:
Swimming Pool (Film 2003)
Swimming Pool ass e franséisch-brittesche Film vum François Ozon aus dem Joer 2003.
Ëm wat geet et am Film?
D'Sarah Morton schreift Kriminalromaner. De Moment feelen hir d'Iddie fir en neie Roman. Hiren Editeur stellt hir seng Villa am Luberon zur Verfügung, fir datt se do zu Rou an Inspiratioun komme kann...
Maninghem
Maninghem ass eng franséisch Gemeng am Departement Pas-de-Calais an der Regioun Hauts-de-France.
Sylvie Bréal
D'Sylvie Bréal, gebuer de 26. Januar 1945 ass eng franséisch Schauspillerin.
D'Sylvie Bréal huet am lëtzebuergesche Film L'amour, oui! mais... (1970) vum Philippe Schneider matgespillt.
Jeanne Schneider
D'Jeanne Schneider, gebuer den 1. Juli 1983, ass eng fréier lëtzebuergesch Volleyball- a Beachvolleyballspillerin. Si wunnt zu Stroossen.
D'Sportlerin huet hir international Sportscarrière 2004 ugefaangen. Si war am Kader vun der Lëtzebuergescher Dammevolleyballnationalekipp (Stand: 2017).
D'Jeanne Schneider huet Lëtzebuerg als Beachvolleyballspillerin zesumme mat der Norma Zambon op internationalem Niveau representéiert.
Clear and Present Danger
Clear and Present Danger ass en US-amerikanesch-brittesche Film vum Phillip Noyce aus dem Joer 1994 no engem Roman vum Tom Clancy.
Ëm wat geet et am Film?
Den CIA Agent Jack Ryan kämpft géint mexikanesch Drogebossen…
Kinneksgambit
D'Kinneksgambit ass eng Erëffnung vum Schachspill. Se zielt zu den Oppene Spiller an ass an den ECO-Coden ënner de Schlësselen C30-C39 klassifizéiert.
D'Kinneksgambit fänkt mat de follgenden Zich un:
Varianten
Souwuel am ugehollene wéi och am ofgeleentene Kinneksgambit gëtt et eng ganz Rei Varianten.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Kinneksgambit ënner de Schlësselen C30 bis C39 klassifizéiert.
NGC 138
Den NGC 138 ass eng Spiralgalaxis am Stärebild Pisces. D'Galaxis gouf den 29. August 1864 vum däitschen Astronom Albert Marth entdeckt.
Amalthea (Mound)
Den Amalthea (och Jupiter V) ass ee vun de bannenzege Mounde vum Planéit Jupiter.
Entdeckung
De Mound gouf den 9. September 1892 vum Astronom Edward E. Barnard um 91-cm-Refrakter vum Lick-Observatoire entdeckt. Et war domat de fënnefte Jupitermound, deen endeckt gouf. Doriwwer eraus war et de leschte Mound, dee mat enger visueller Teleskopobservatioun entdeckt gouf. All spéider Moundentdeckunge goufe mat Fotoe gemaach.
E gouf no der Nymph Amalthea aus der griichescher Mythologie genannt. Den Numm "Amalthea", deen op Virschlag vum franséischen Astronom Camille Flammarion zeréckgeet, gouf vun der Internationaler Astronomescher Unioun eréischt am Joer 1975 offiziell ugeholl. Virun 1975 gouf de Mound meeschtens einfach als "Jupiter V" bezeechent.
Opbau a physikalesch Donnéeën
Den Amalthea ass e ganz onreegelméisseg geformte Kierper mat enger Gréisst vun 270 km × 168 km × 150 km, woubäi d'Längsachs op de Jupiter geriicht ass. D'Dicht ass mat 0,86 g/cm3 ganz kleng; dat schwätzt fir e porösen Opbau aus Waasseräis. Méiglecherweis handelt et sech ëm en "zougelafent" Objet, dat entweeder aus dem baussenzege Jupitersystem staamt oder op grousser Sonnendistanz entstoung an duerch d'Unzéiungskraaft vum Jupiter agefaange gouf.
Den Amalthea huet eng ganz donkel, déifrout gefierft Uewerfläch mat enger Albedo vun 0,09; dat heescht, nëmmen 9 % vum afalende Sonneliicht gi reflektéiert. D'Routfierwung ass méiglecherweis op Oflagerunge vu Schwiefel zeréckzeféieren, dee vum Mound Io bei Vulkanausbréch an de Weltraum geschleidert gouf. Doriwwer eraus sinn hell gréngelzeg Musteren z'erkennen, deenen hiren Urspronk nach onbekannt ass.
D'Uewerfläch ass staark verkratert. En ettlech Aschlagkratere sinn zimmlech grouss. De gréisste Krater Pan huet en Duerchmiesser vun 100 km an ass 8 km déif. De Krater Gaea huet en Duerchmiesser vun 90 km an ass méiglecherweis 16 km déif. Zwéi Gebiergszich, Mons Lyctas a Mons Ida, hiewe sech op ronn 20 km.
Amalthea rotéiert an 11 Stonnen a 57 Minutten ëm déi eegen Achs a weist domat, wéi den Äerdmound an déi iwwereg bannenzeg Jupitermounde, eng gebonne Rotatioun op.
Déi visuell Magnitude ass 14,1m.
Wéi den Io gëtt den Amalthea méi Wäermt of, wéi de Kierper vun der Sonn kritt. Dat kéint op elektresch Stréim zeréckzeféiere sinn, déi bei der Beweegung vun de Mounden duerch dem Jupiter säi Magnéitfeld induzéiert ginn.
Ronald Reagan
De Ronald Reagan gebuer als Ronald Wilson Reagan de 6. Februar 1911 zu Tampico, (Illinois) a gestuerwen de 5. Juni 2004 zu Bel Air, (Kalifornien) war en US-amerikanesche Schauspiller a republikanische Politiker. Hie war vun 1981 bis 1989 de 40. President vun den USA. Vun 1967 bis 1975 war hien den 33. Gouverneur vu Kalifornien.
Filmer
Kino
Die Dritte von rechts
Ëm wat geet et am Film?
Däitsche Revue- a Schlagerfilm.
École nationale des chartes
Si ass op historesch Hëllefswëssenschaften spezialiséiert, an déngt dozou, virun allem Archivaren, Konservatoren a Bibliothécairen an héijer Fonctioun auszebilden. Si ass zu Paräis an de Raimlechekeete vun der Sorbonne etabéiert. Studenten, déi do studéieren, gi chartistes genannt.
Geschicht
D'École nationale des chartes gouf vum Kinnek Louis XVIII. vu Frankräich am Joer 1821 gegrënnt.
TAS-Diagramm
Den TAS-Diagramm (TAS= Total Alkali vs. Silica) nom Mike le Bas déngt der Klassifikatioun vu Vulkanitten (Ergossgestengs) duerch d'cheemesch Zesummesetzung vum ganze Gestengs. D'Inhaltee an d'Gewiichtsprozenter vun Na2O + K2O ginn an Y-Richtung géint SiO2 an X-Richtung opgedroen.
Dësen Diagramm gëtt benotzt, wann eng Bestëmmung vum Modale Mineralbestand vum Gestengs, wéi fir d'Klassifikatioun am Streckeisendiagramm verlaangt, net méiglech ass. Dat ass dacks bei granuléierten oder glasege Vulkanitten de Fall.
École pratique des hautes études
D'École pratique des hautes études (EPHE) ass eng franséisch grande école a Composante vun der Université Paris Sciences et Lettres mam Statut vun engem Grand établissement.
Essey-la-Côte
Essey-la-Côte ass eng franséisch Uertschaft a Gemeng am Departement Meurthe-et-Moselle an der Regioun Grand Est.
École pratique des hautes études
Geschicht
D'École pratique des hautes études gouf vum Victor Duruy am Joer 1868 gegrënnt.
TAS-Diagramm
TAS-Diagramm
Den TAS-Diagramm ass a 15 Felder opgedeelt. D'Bezeechnunge vun den eenzele Felder, d. h. d'Nimm vum Gestengs, gläiche meeschtens deenen am Streckeisendiagramm. Am Eenzele sinn dat:
Natriumräich bedeit hei Na2O > K2O, kaliumräich K2O > Na2O
Schlass vu Biourge
D'Schlass vu Biourge och nach Gerlache-Schlass genannt, gouf an der klenger Uertschaft Biourge an der Provënz Lëtzebuerg eng ronn 6 Kilometer ëstlech vu Bertrix, an der Mëtt vum 18. Joerhonnert op där Plaz opgeriicht, wou fréier den Tuerm, Tour de Biourge stoung. Vum Tuerm ass haut näischt méi ze gesinn, just eng Strooss mat dem Numm rue derrière de la Tour erënnert nach drun.
D'Schlass sou wéi et haut ausgesäit, gouf 1919 vum Pierre de Gerlache ëmgebaut. Den Architekt war de Paul Fraikin.
Den Domaine war ëm 1746 vun der Famill de Gerlache kaaft ginn. Do koum Chrëschtdag 1785 den E.C. de Gerlache op Welt, dee spéider President vum belsche Nationalkongress gouf.
D'Schlass läit laanscht d'rue de Rossart, hanner enger héijer Mauer verstoppt. Beim Ëmbau 1919 goufen dräi Ecktierm bäigebaut. De ronnen Dauwentuerm mat engem Helmdaach ass den enzegen alen Tuerm am Schlass.
Am Schlass selwer ass eng Kapell ze gesinn, eng barock Trap, an e puer original Dieren, och aus dem Barock.
Hanner dem Schlass ass e Park, mat enger grousser Wis, déi 1914 entstanen ass, wéi en Hobichebësch deen do stoung, ofgeholzt gouf.
D'Schlass kann net besicht ginn.
Guido Celano
De Guido Celano, gebuer den 19. Abrëll 1904 zu Francavilla al Mare a gestuerwen de 7. Mäerz 1988 zu Roum, war en italieenesche Schauspiller a Filmregisseur.
Hien huet vun 1931 bis 1988 an iwwer 130 Kinos- an TV-Filmer matgespillt.Sou war hien a Filmer vu bekannte Filmregisseure wéi Alessandro Blasetti, Robert Siodmak, Mauro Bolognini, René Clément, Fritz Lang a Richard Fleischer ze gesinn.
Loalwa Braz
D'Loalwa Braz Vieira, gebuer den 3. Juni 1953 zu Rio de Janeiro a gestuerwen den 19. Januar 2017 zu Saquarema, war eng brasilianesch Sängerin. Si gouf als Member vun der beléifter Museksgrupp Kaoma bekannt. , ,
Hire Stil war Zouk, Lambada, Jazz an anerer. D'Braz ass och als Solosängerin opgetrueden.
Si ass den 19. Januar 2017 bei engem Abroch bei hir doheem ëmbruecht ginn.
Marlène Da Costa Batista
D'Marlène Da Costa Batista, gebuer den 13. Juli 1999, ass eng lëtzebuergesch Volleyballspillerin.
Detlev Schönberg
Den Detlev Schönberg (Sch oe nberg), gebuer de 6. Juli 1961 zu Düsseldorf, ass en däitsche Volleyballtrainer.
Marlène Da Costa Batista
D'Marlène Da Costa Batista huet hir international Sportscarrière 2016 ugefaangen. Si ass am Kader vun der Lëtzebuergescher Dammen-Volleyballnationalekipp (Stand: 2017).